als_Latn dik_Latn sag_Latn
Prezantohet projekti për rivitalizimin e Libohovës, Kumbaro: Nxit investimet
NGA BRIKENA METAJ
Prezantohet projekti përfundimtar për rivitalizimin e qendrës së Libohovës, që sipas ministres së kulturës Mirela Kumbaro është një projekt i rëndësishëm për nxitjen e investimeve dhe rijetëzimin e bizneseve. Kumbaro ka deklaruar se Libohova ka potenciale të mëdha turistike, të cilat mund të promovohen përmes realizimit të këtyre projekteve.
“Rivitalizimi i qendrës së Libohovës” është një ndër projektet më të rëndësishme të Rilindjes Urbane, që po zbatohen në Bashkinë Libohovë. Ky projekt është riprezantuar para qytetarëve në një dëgjesë publike të organizuar nga bashkia e qytetit.
E pranishme ka qenë edhe ministrja e kulturës Mirela Kumbaro, e cila e ka cilësuar këtë projekt të rëndësishëm për nxitjen e investimeve dhe rijetëzimin e bizneseve. Ajo ka theksuar se turizmi është e ardhmja e këtij qyteti.
Projekti për rivitalizimin e qendrës së Libohovës ka një vlerë prej 130 milion lekësh dhe është pjesë e programit qeveritar “Rilindja Urbane”, program i shtrirë në shumë qytete të tjera të vendit.
(m.k/BalkanWeb)
als_Latn ceb_Latn als_Latn als_Latn als_Latn als_Latn hrv_Latn